b'\n_START_ARTICLE_\nKapitonas leitenantas\n_START_PARAGRAPH_\nKapitonas leitenantas\xc2\xa0\xe2\x80\x93 TSRS, Rusijos, Ukrainos, Lietuvos, Latvijos ir Vokietijos karinio laivyno jaunesniojo karininko laipsnis, atitink\xc4\x85s kapitono laipsn\xc4\xaf armijoje ir aviacijoje. Taip pat\xc2\xa0\xe2\x80\x93 buv\xc4\x99s D. Britanijos armijos karinis laipsnis._NEWLINE_\xc5\xa0is laipsnis yra ir Suomijos (Kapteeniluutnantti), Danijos (Kaptajnl\xc3\xb8jtnant), Norvegijos (Kapteinl\xc3\xb8ytnant) laivynuose.\n_START_SECTION_\nIstorija\n_START_PARAGRAPH_\nKapitono leitenanto laipsnis atsirado skandinav\xc5\xb3 laivynuose ir i\xc5\xa1 prad\xc5\xbei\xc5\xb3 rei\xc5\xa1k\xc4\x97 kapitono pad\xc4\x97j\xc4\x97j\xc4\x85._NEWLINE_Kapitono leitenanto laipsnis atitinka leitenanto laipsn\xc4\xaf JAV, Did\xc5\xbeiosios Britanijos, Italijos, Pranc\xc5\xabzijos kariniame j\xc5\xabr\xc5\xb3 laivyne. Daugelio \xc5\xa1ali\xc5\xb3 laivyne leitenanto laipsnis yra auk\xc5\xa1tesnis u\xc5\xbe leitenant\xc4\x85 armijoje. Lenkijoje kapitono leitenanto laipsn\xc4\xaf atitinka armijos kapitono laipsnis.\n_START_SECTION_\nTSRS ir Rusija\n_START_PARAGRAPH_\nTSRS ir Rusijos laivyno kapitonas leitenantas (rus. \xd0\xba\xd0\xb0\xd0\xbf\xd0\xb8\xd1\x82\xd0\xb0\xd0\xbd-\xd0\xbb\xd0\xb5\xd0\xb9\xd1\x82\xd0\xb5\xd0\xbd\xd0\xb0\xd0\xbd\xd1\x82, sutrumpintai neoficialiai \xd0\xba\xd0\xb0\xd0\xbf\xd0\xbb\xd0\xb5\xd0\xb9) yra laipsnis, \xc5\xbeemesnis u\xc5\xbe tre\xc4\x8dio rango kapiton\xc4\x85 ir auk\xc5\xa1tesnis u\xc5\xbe vyresn\xc4\xafj\xc4\xaf leitenant\xc4\x85. TSRS karininkas gal\xc4\x97davo pasiekti \xc5\xa1\xc4\xaf laipsn\xc4\xaf ne anks\xc4\x8diau kaip 5-ais tarnybos metais._NEWLINE_\xc5\xa0io laipsnio karininkai b\xc5\xabna dideli\xc5\xb3 karo laiv\xc5\xb3 kovos dali\xc5\xb3 (rus. \xd0\xb1\xd0\xbe\xd0\xb5\xd0\xb2\xd0\xb0\xd1\x8f \xd1\x87\xd0\xb0\xd1\x81\xd1\x82\xd1\x8c) vadai, taip pat gali vadovauti 3-ios ir 4-os klas\xc4\x97s karo laivams (prie\xc5\xa1povandeniniams laivams, kateriams, min\xc5\xb3 traleriams ir kt.).\n_START_SECTION_\nVokietija\n_START_PARAGRAPH_\nVokietijos kapitonas leitenantas (vok. Kapit\xc3\xa4nleutnant, sutrumpintai KptLt/KL, neoficialiai Kaleun, Kaleu or Kaleut) pagal pad\xc4\x97t\xc4\xaf hierarchin\xc4\x97je lentel\xc4\x97je atitinka Rusijos laivyno kapiton\xc4\x85 leitenant\xc4\x85 ir leitenant\xc4\x85 JAV laivyne. Ta\xc4\x8diau jis gali vadovauti ma\xc5\xbeiems karo laivams (pvz., 206A klas\xc4\x97s povandeniniams laivams), tod\xc4\x97l j\xc5\xb3 atsakomyb\xc4\x97 auk\xc5\xa1tesn\xc4\x97 ir atitinka JAV ar D. Britanijos komandoro leitenanto laipsn\xc4\xaf.\n_START_SECTION_\nLietuva ir Latvija\n_START_PARAGRAPH_\nLietuvoje kapitono leitenanto laipsnis \xc4\xafsteigtas 1936\xc2\xa0m. Lietuvoje ir Latvijoje kapitonas leitenantas atitinka armijos kapiton\xc4\x85. Latvi\xc5\xa1kai \xc5\xa1is laipsnis vadinamas kaptei\xc5\x86leitnants'